Toyota

**Toyota Motor Corp.** (TMC) er en japansk bilfabrikant grunnlagt i 1937, med hovedkontor i byen Toyota, som ligger i prefekturet Aichi. 

Selskapet var i 2004 verdens største bilprodusent med en omsetning på  milliarder kroner. I 2008 passerte den General Motors i antall solgte (8,41 millioner kjøretøy). Toyota har fabrikker i alle verdensdeler med fabrikker i USA, Australia, Canada, Frankrike, England, Tyrkia, Bangladesh, Indonesia og Syd-Afrika.

Per juli 2020 hadde Toyota en markedsverdi på 203 milliarder amerikanske dollar, den nest største blant bilprodusentene. 

Toyota solgte 10,46 millioner biler i 2019, og hadde nettoinntekter på 281,20 milliarder amerikanske dollar. 

I 2021 ble de mestselgende i USA med totalt  lette kjøretøy, og passerte General Motors for første gang.

## Historie
Toyoda Automatic Loom var et familieselskap grunnlagt av Sakichi Toyoda (1867–1930). Det produserte automatiske vevstoler, og fikk i gang en bilavdeling som konstruerte sin første motor *Type A* i 1934, den første personbilen, A1, i 1935 og den første lastebilen i 1936, da firmaet også debuterte AA. 

Toyota Motor Co. ble etablert av sønnen Kiichiro Toyoda (1894–52) i 1937. Man valgte bevisst å forvanske skrivemåten på familienavnet (Toyoda) av tre grunner:
* Tydeliggjøre skillet mellom grunnleggerens privatliv og yrkesliv
* Forenkle uttalen
* Gi virksomheten en heldig start; Toyota er et bedre navn enn Toyoda, fordi åtte er et lykketall og det kreves åtte bevegelser for å skrive Toyota på katakana, det enkleste av de fire japanske skriftspråkene.


Kiichiro Toyoda.jpg | Kiichiro Toyoda (1894–1952) grunnla Toyota.
1936 Toyoda Model AA 01.jpg | 1936 Toyota AA. 
Toyota Headquarter Toyota City.jpg|Hovedkvarter


Under Stillehavskrigen konstruerte firmaet enkle lastebiler for Den keiserlige japanske hær. Fabrikkene ble ikke bombet, og første modell var Toyopet SA i 1947. SUVen Toyota Land Cruiser (1950–) var etterligninger av Jeeper de fant under krigen, og ble en tidlig eksportmodell. Den lages fortsatt i 2016 og den eldste Toyota-modell.

Første eksport til Europa var to Toyota Tiara til Finland i 1962. Norsk import startet da Skoda-forhandler F. E. Dahl tok inn Toyota Crown i 1963 (via den danske importør) og Toyota Corona fra 1964.

Toyota_Crown_Deluxe_front_right.JPG | Toyota Crown ble i 1963 først i Norge, solgt til slakter Olav Bråten på Sunndalsøra. 
1964 Toyopet Corona 01.jpg | Toyota Corona var i 1964 neste i Norge

De kjøpte seg i 1967 inn i småbilprodusenten Daihatsu (med 33 %) og lastebilprodusenten Hino, som fortsatte som egne merker. I 1980-årene ble det kjent for pålitelighet og god lønnsomhet, gjennom *Toyota Production System*, en logistikk basert på Lean (slankhet) og Kanban, fra 2000 kalt *The Toyota Way*.

For å unngå skatt på fjærfe, begynte Toyota produksjon i USA, blant annet i NUMMI (1984–2010) som i dag fremstiller Tesla. I USA ble luksusbiler fra 1989 solgt som Lexus, mens sportslige modeller som Scion fra 2003–16. Gjennom Fuji Heavy Industries Ltd. eier Toyota også bilmerket Subaru og firmaene deler på teknologi. Fra 2004 står Toyota selv for import til Norge.

I 1997 ble Toyota Corolla (1966–2008) verdens mest solgte enkeltmodell. Den ble i Norge solgt 1967–2014 i over  eksemplar. 

De har sju seiere i rally-VM med Toyota Celica og Toyota Corolla, samt gode resultater i 24-timersløpet i Le Mans. Siden 2002 har de deltatt i Formel 1 med base i Köln i Tyskland.

Toyota har siden 1990-årene tatt i bruk Hybrid Synergy Drive på Toyota Prius, senere også Toyota Auris, Toyota Yaris, også som ladbar hybrid (PHEV, «plug-in»). I 2016 lanserte de hydrogencellebilen Toyota Mirai. Sent i 2017 meldte Toyota at de ville satse på elektriske biler.

I april 2019 meldte Toyota at selskapet kommer til å frigi  teknologipatenter som et tiltak for å fremme global elektrifisering.

Med en omsetning på 30,226 billioner yen (275 milliarder amerikanske dollar) i finansåret 2018, ble Toyota det første japanske firmaet som hadde større omsetning enn 30 billioner yen per år noensinne. 

## Liste over modeller

Liste over modeller som Toyota produserer, eller har produsert:
* Toyota 2000GT (1965) – banebrytende sportsbil, begrenset antall
* Toyota Altezza (1998)) Solgt som (Lexus IS),fantes i sedan og stasjonsvogn.
* Toyota Aristo
* Toyota Avalon
* Toyota Avensis
* Toyota Auris (2007)
* Toyota Aygo
* Toyota bB
* Toyota Caldina
* Toyota Camry – produseres i USA og selges ikke lenger i Norge
* Toyota Camry Solara
* Toyota Carina
* Toyota Celica
* Toyota Corolla Levin/Sprinter Trueno ble solgt i Japan
* Toyota Corona/Carina E
* Toyota Corona Mark II
* Toyota Cressida/Chaser/Mark II
* Toyota Crown
* Toyota Echo
* Toyota FJ40
* Toyota FJ45
* Toyota FJ55
* Toyota FJ60
* Toyota FJ62
* Toyota GT86
* Toyota HiAce
* Toyota Highlander
* Toyota Hilux pickup
* Toyota ist
* Toyota Land Cruiser
* Toyota Lexcen
* Toyota Majesta
* Toyota Matrix
* Toyota Mega Cruiser
* Totota Model F
* Toyota MR2
* Toyota Picnic 
* Toyota Paseo
* Toyota Pickup
* Toyota Previa
* Toyota Prius
* Toyota Proace
* Toyota RAV4
* Toyota 4Runner
* Toyota Sienna
* Toyota Soarer
* Toyota Starlet – erstattet av Toyota Yaris
* Toyota Stout
* Toyota Supra
* Toyota Surf
* Toyota T100
* Toyota Tacoma
* Toyota Tercel/Corsa/Corolla II
* Toyota Tundra
* Toyota Urban Cruiser
* Toyota Venza
* Toyota Vitz/Platz/Yaris/Echo – Yaris av fransk opprinnelse i Norge
* Toyota FTX

## Selskaper i Toyotagruppen
Toyotagruppen har idag 540 datterselskaper og eierinteresser i 226 forskjellige selskaper.

Følgende selskaper (etter grunnleggelsesår) er blant de som er en del av Toyotagruppe:
* *Toyoda Boshoku Co., Ltd.* – Grunnlagt i januar 1918. Fusjonerte med *Toyota Motor Co.* i november 1943, men ble uavhengig igjen i mai 1950 som *Minsei Spinning Co., Ltd.*, og byttet navn til *Toyoda Boshoku Co.* i august 1967. Fusjonerte igjen med *Toyota Kako Co., Ltd.* i oktober 2000.
* *Toyoda Automatic Loom Works, Ltd.* – Grunnlagt i november 1926. Heter nå *Toyota Industries Co.*
* *Toyota Motor Co., Ltd.* – Grunnlagt i august 1937.
* *Aichi Steel Works, Ltd.* – Grunnlagt i mars 1940.
* *Toyoda Machine Works, Ltd.* – Grunnlagt i mai 1941.
* *Kanto Auto Works, Ltd.* – Grunnlagt i juli 1942.
* *Toyota Auto Body, Ltd.* – Grunnlagt i august 1945.
* *Toyoda Tsusho Kaisha, Ltd.* – Grunnlagt i juli 1948. Heter nå *Toyota Tsusho Co.*
* *Aisin Seiki Co., Ltd.* – Grunnlagt i juni 1949.
* *Toyoda Gosei Co., Ltd.* – Grunnlagt i juli 1949.
* *Nippondenso Co., Ltd.* – Grunnlagt i desember 1949. Heter nå *Denso Co.*
* *Toyota Motor Sales Co., Ltd.* – Grunnlagt i april 1950. Fusjonerte med *Toyota Motor Corp.* i juli 1982.
* *Toyoda Spinning & Weaving Co., Ltd.* – Grunnlagt i mai 1950.
* *Towa Real Estate Co., Ltd.* – Grunnlagt i august 1953.
* *Toyota Central Research and Development Laboratories, Inc.* – Grunnlagt i november 1960.
* *Hino Motors, Ltd.* – Grunnlagt i oktober 1966.
* *Daihatsu Motor Co., Ltd.* – Grunnlagt i november 1967.

## Fotnoter


## Referanser


## Litteratur
*  «75 years of Toyota» fra toyota.com
* 2004: Per Arne Skramstad, *Bil-eventyret – Toyota 50 år i Norge*

## Eksterne lenker
* 
*  Toyota Norge